Ingvar Andersson (skuespiller)

Ingvar Andersson (født John Ingvar Andersson 13. januar 1937 i Lund i Skåne län), er en  svensk skuespiller, komiker og revyartist.

 Biografi 
Andersson vokste opp i Malmö i bydelen Kirseberg og hadde som ung drømmer om å bli en klassisk skolert skuespiller og begynte å spille ved Studioteatern på 1950-tallet, men etter hvert oppdaget han at han heller passet for komiske sjangere og revyer. Han gjennomgikk Thespis Teaterskola 1961-1963 som ble drevet av Arbetarnas bildningsförbund (ABF) og Malmö bys ungdomssatsing (ungdomsstyrelse) etter å tidligere ha gjort sin debut i Amatörparaden 1957 i Malmö i avisen Arbetets regi. 

Ved siden av dette arbeidet han i ulike yrker som sjømann, lagerarbeidere, bokhandelsassistent og redaksjonsvakt. Han begynte å spille revy hos Kristianstads revykonge Einar Larsson i nyttårsrevyen 1965 Sjå på stad´n og i ytterligere fem års tid før han etterfulgte ham som revyskaper i Kristianstad i 1970 med nyttårsrevyen Spextakel og har siden det fortsatt denne tradisjonen. Andersson var også ansvarlig for sommervirksomheten ved Pildammsteatern i Malmö 1973-1992 og har dessuten spilt ved Malmö byteater.

Ingvar Andersson har blitt betegnet som noe av Nils Ahlrots "kronprins" og ser på såkalt buskis som en humor med varme og som en nødvendig terapi for mennesker. Som TV- og filmskuespiller er han lavmælt, lydhør og følsom, kanskje mest kjent som den uvanlig humane kaptein i Lasse Åbergs Hvordan man gjør gutter av menn  (Repmånad) (1979), som den saktmodig, skånsk politimannen i filmatiseringene av Sjöwall-Wahlöös  Polis polis potatismos (1994) og  Roseanna (1994) eller som journalisten Olle Blom i TV-serien med samme navn (1977). 

Sommeren 2005 spilte han i Eva Rydbergs militærfarse Hemvärnets glada dagar'' på Fredriksdalsteatern i Helsingborg.

Han er far til musikalartisten og skuespilleren Andreas Andersson.

 Filmografi (utvalg) 
 Premiere  Tittel  Original tittel  Format  Regissør  Rolle  2006  7 miljonärer    Spillefilm  Michael Hjorth  presten 2006  Hemvärnets glada dagar    TV-film  Anders Malmberg  Wille Frid 2002  Jobba hem, jobba hem!    Kortfilm  Jonas Myrstrand   1999  Browalls -En hund begraven     TV-serie,1 episode  Christjan Wegner  kennelmannen 1996  Torntuppen    TV-film  Jan Hemmel  presten 1994  Sommarmord    Spillefilm  Lars Molin  HoppilandKalle 1994  Polis polis potatismos    TV-film  Pelle Berglund  Per Månsson 1993   Roseanna    TV-film  Daniel Alfredson  Per Månsson 1987  Jim og piratene  Jim och piraterna Blom  Spillefilm  Hans Alfredson  juskeregissøren 1985  August Palms äventyr    mini TV-serie  Jan Hemmel  hotelleier 1985  Åshöjdens BK    mini TV-serie  Rune Formare   1982  Den enfoldige morderen  Den enfaldige mördaren  Spillefilm  Hans Alfredson   1981  Himlens stjärnor    TV-produksjon     1981  I pjönaleken    TV-produksjon    1981  Kung Jöns    TV-produksjon    1979  Våning för 4    TV-serie  Rune Formare  Torbjörns arbeidskamerat 1979  Hvordan man gjør gutter av menn  Repmånad ellerHur man gör pojkar av män  Spillefilm  Lasse Åberg  KapteinNils "Beethoven" Jönsson 1977  91:an och generalernas fnatt    Spillefilm  Ove Kant  skåning 1976  Sven Klangs kvintett    Spillefilm  Stellan Olsson  Ingvar,mann på bensinstasjon

 Eksterne lenker 


Kategori:Svenske skuespillere
Kategori:Svenske komikere
Kategori:Personer fra Lund
Kategori:Personer fra Malmö